ඒ මහතා මේ බව සඳහන් කළේ රජයේ ප්‍රවෘත්ති දෙපාර්තමේන්තුවේදී ඊයේ (2) පැවැති මාධ්‍ය හමුවකට සහභාගි වෙමිනි.රජයේ අපේක්ෂාව වී තිබෙන්නේ කොළඹ නගරයේ පැල්පත් වාසීන්ගේ ජීවනෝපාය ශක්තිමත් කරමින් ආර්ථික අතින් ඉහළට ගෙන ඒම බව කී ඒ මහතා ඒ මඟින් කොළඹ නගරය ජාත්‍යන්තරයට එක් කිරීමට අපේක්‍ෂා කරන බවද පැවසීය.හිටපු ඇමැති මිලින්ද මොරගොඩ මහතා කොළඹ නගරාධිපති බවට පත් කරමින් රජය අපේක්ෂා කරන්නේ නිර්මාණශීලී ආකාරයෙන් ජාත්‍යන්තර සබඳතා ඇති කර ගැනීම බවත් මෙවර කොළඹ නගර සභා මැතිවරණයේදී විශාල වෙනසක් සිදුවනු ඇතැයි රජය අපේක්‍ෂා කරන බවත් හෙතෙම සඳහන් කළේය.බෙදී, කැඩී ගිය දේශපාලන පක්ෂ සමඟ බුද්ධිමත් ජනතාව එක් නොවන බව පෙන්වා දුන් ලක්ෂ්මන් යාපා අබේවර්ධන මහතා ඒ නිසාම මෙවර කොළඹ මහනගර සභාව එක්සත් ජනතා නිදහස් සන්ධානය ජය ගන්නා බවද සඳහන් කළේය..